Вучуся ў таты  
*Кастусь Кірэенка*

Мой тата —

Слынны камбайнёр,

Яго ў нас кожны знае.

У таты — Зорка на грудзях

Агніста,

Ярка

Ззяе.

Умее тата

Ўсё ў жыцці.

I я ім ганаруся.

I я гарнуся да яго,

I з ім я

Жыць вучуся.

Вучуся ў таты

Рана ўстаць

На працу

Разам з сонцам,

Вучуся

Ўсіх людзей вітаць,

Быць іхнім

Абаронцам.

Як тата мой,

Хачу я быць

Сумленным,

Добрым,

Чыстым.

Як з нівы зернетка

Любіць

Свет цэлы

Прамяністы.

I будзе ў мяне

Ўсякіх спраў —

Я ведаю —

Багата.

I веру —

Ўсе іх параблю,

Як дарагі мой

Тата!..